**III. ORSZÁGOS TORNYAI JÁNOS FESTÉSZETVERSENY**

**A verseny időpontja:** **2025. április 12.**

**A verseny rendezője:** a **Péczely Attila Alapfokú Művészeti Iskola** és a **Hódmezővásárhelyi Tankerületi Központ**

Az iskola: OM azonosítója: 200 892

 6800 Hódmezővásárhely, Mária Valéria u. 4 – 6.

 Telefon/fax: 06 – 62-222-910

 E-mail cím: peczely@peczelyvasarhely.hu

 Honlap: [www.peczelyvasarhely.hu](http://www.peczelyvasarhely.hu)

*A verseny célja:*

 Az alapfokú művészeti iskolák képző- és iparművészeti ágán tanuló diákok tehetségének, vizuális gondolkodásának, kifejezőkészségének, esztétikai igényességének és kreativitásának megismerése, értékelése.

*A verseny jellege, részei:*

 Az elődöntő pályázati, a döntő gyakorlati verseny.

*A verseny fordulói:*

 Iskolai válogatók, országos döntő (elődöntő és döntő)

*Korcsoportok:*

1. Korcsoport: 2015. június 1. – 2017. május 31. között
2. Korcsoport: 2013. június 1. – 2015. május 31. között
3. Korcsoport: 2011. június 1. – 2013. május 31. között
4. Korcsoport: 2009. június 1. – 2011. május 31. között
5. Korcsoport: 2007. június 1. – 2009. május 31. között született tanulók.

*A nevezés módja:*

Az intézmények az elődöntőbe maximum 30 darab pályamunkát küldhetnek korcsoportonként.

Egy tanuló csak egy pályamunkával nevezhet.

ELŐDÖNTŐ:

*A pályamunka tartalmi és formai követelményei:*

A beküldött, a nevező által választott festészeti (kizárólag: tempera, akvarell, akril) műfajban készített eredeti alkotás mérete: A/3-as. Az alkotásokat paszpartu nélkül kérjük beküldeni. (A pasztellkrétával készült alkotásokat a zsűri kizárja!)

A pályamű tükrözze a tanuló korosztályának megfelelő vizuális ismereteit, festészeti technikai felkészültségét, egyéni hangvételét.

A nevezési munka témája: *Betyár világ*.

Az alkotások hátoldalára csak a jeligét és a korcsoport számát kell felírni.

*A pályaművek beküldésének módja:*

Az iskolák az általuk nevezett tanulói alkotásokat egy küldeményben küldjék meg.

A küldemény tartalmazza:

* a pályamunkákat (jelige és korcsoport megjelölésével)
* a tartalomjegyzéket (az alkotások jeligéi a tanulók korcsoportjával),
* zárt borítékot, a pályázók nevezési lapjaival.

A tanuló neve nem szerepelhet a pályamunkán!

Az elődöntőbe beküldött alkotások a tanulók sajátkezű, eredeti művei lehetnek.

**A pályamunkák beküldési** (postára adási) **határideje: 2025. február 28. (péntek)**

A pályamunkát kizárólag postai úton lehet megküldeni a rendező intézmény részére.

A határidőn túl postára adott pályamunkákat a versenybizottság nem értékeli!

*Értékelés az elődöntőn:* A versenybizottság elnöke és tagjai egymástól függetlenül, egyénileg értékelik a versenyzők teljesítményét. A versenybizottság elnöke és a tagjai külön – külön legfeljebb 20 - 20 pontot adhatnak a feladatra. A versenybizottság tagjai összesen 60 pontot adhatnak egy-egy beküldött pályamunkára. Az elődöntő pontszáma a döntő pontszámába nem számítható be.

*Az értékelés szempontjai:* A festészeti eszközök megfelelő technikai alkalmazása, az egyéni kifejezőerő érvényesülésével, a korcsoportok szerint az eszköz- és anyaghasználat, valamint a témával összhangban az átgondolt kreatív kompozíció, színhasználat, térképzés, forma- és téralakítás.

A versenybizottság csak a megadott határidőig feladott pályamunkákat értékeli.

A döntőbe jutó versenyzők számát korcsoportonként a versenybizottság határozza meg.

A döntőbe jutó tanulók maximális létszáma összesen: 80 fő.

A rendező iskola a pályamunkák értékelése után a döntőbe jutókról, a döntő programjáról ***2025. március 14-ig*** elektronikusan értesítést küld a nevező iskolának.

*Az országos döntőre elektronikus úton lehet nevezni, melynek határideje: 2025. március 24.*

A döntő nevezési lapja a rendező iskola honlapjáról *2025. március 14-étől* letölthető, amelyet a rendező iskola e-mail címére kérjük elküldeni, és egyidejűleg postázni.

A döntőbe jutó tanulók maximális létszáma összesen: 80 fő.

**DÖNTŐ**

Egy kötelező feladatot kell megoldani, az elődöntőben használt technikákkal.

A verseny témája továbbra is „*Betyár világ”*, mely kapcsolódik a „SZÜLŐFÖLDEM” kifejezéshez.

*A feladat megoldására adott idő összesen:*

I – II. Korcsoportoknál: 2 óra

III – V. Korcsoportoknál: 3 óra

*Technika:* az elődöntőben használt festészeti (kizárólag: tempera, akvarell, akril) technikákkal. (A pasztellkrétával készült alkotásokat a zsűri kizárja!)

A feladat papírmérete: A/3.

A feladat elkészítéséhez szükséges anyagokat és eszközöket (a rajztáblát is) a versenyzők hozzák magukkal.

*Értékelés a döntőn:* A versenybizottság elnöke és tagjai egymástól függetlenül, egyénileg értékelik a versenyzők teljesítményét. A versenybizottság elnöke és a tagjai külön – külön legfeljebb 20 - 20 pontot adhatnak a feladatra. A versenyzők végső pontszáma a versenybizottsági tagok által adott pontok összege, ami legfeljebb 60 pont.

*Az értékelés szempontjai:* A festészeti eszközök megfelelő technikai alkalmazása, az egyéni kifejezőerő érvényesülésével, a korcsoportok szerint az eszköz- és anyaghasználat, valamint a témával összhangban az átgondolt kreatív kompozíció, színhasználat, térképzés, forma- és téralakítás.

*A verseny helyezései, díjai:* A versenybizottság minden korcsoportban I., II., III. helyezést és különdíjat adhat ki. A versenybizottság a helyezéseket, díjakat megoszthatja több versenyző között.

Eredményhirdetés ideje: 2025. április 12. 17 órai kezdettel.

Az elődöntőbe beküldött és a döntőn készített alkotásokat a rendező intézmény postai úton nem küldi vissza a nevező iskoláknak.

A tanulói alkotások az archiválást követően a döntő napján, az eredményhirdetés után, de legkésőbb május 31-éig, időpont egyeztetéssel elvihetők.

*A versenyzők és kísérő tanáraik utazásáról és részvételének egyéb költségeiről (étkezés, szállás, ha szükséges) a nevező intézmény gondoskodik.*

***A versenyen nevezési és regisztrációs díj nincs!***

További tájékoztatás a rendező intézménytől a peczely@peczelyvasarhely.hu e-mail címen, vagy a 06-62/222-910 telefonszámon, valamint Radicsné Nagy Andrea főszervező 06-30/485-3583-as telefonszámán kérhető.

**Az országos döntő nevezési határideje: 2025. *március 24.***

**ELŐDÖNTŐ NEVEZÉSI LAP**

III. ORSZÁGOS TORNYAI JÁNOS FESTÉSZETVERSENY

A VERSENYZŐ

|  |  |
| --- | --- |
| A versenyző neve: |  |
| Születési ideje: |  |
| Korcsoportja: |  |
| Jelige: |  |
| Felkészítő tanár neve: |  |
| Felkészítő tanár elérhetősége:(Telefon, e-mail cím) |  |

A NEVEZŐ ISKOLA

|  |  |
| --- | --- |
| Neve: |  |
| OM azonosítója: |  |
| Címe: |  |
| Telefon/fax: |  |
| E-mail cím: |  |
| Felkészítő tanár neve, elérhetősége: |  |

Alulírott nyilatkozom, hogy a versenykiírásban foglaltakat elfogadom.

Dátum: ………………………………………………………………..

 ……………………………………………… …………………………………………………

 felkészítő tanár P.H. igazgató

A nevezési lapokat zárt borítékban, a pályamunkákkal együtt, egy küldeményben kell postázni a rendező iskola részére.

**Beküldési** (postára adási) **határideje: 2025. február 28.**

**TARTALOMJEGYZÉK**

III. TORNYAI JÁNOS ORSZÁGOS FESTÉSZETVERSENY

|  |  |  |
| --- | --- | --- |
| SORSZÁM | KORCSOPORT | JELIGE |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6.  |  |  |
| 7. |  |  |
| 8.  |  |  |
| 9.  |  |  |
| 10.  |  |  |
| 11. |  |  |
| 12. |  |  |

Alulírott nyilatkozom, hogy a versenykiírásban foglaltakat elfogadom.

Dátum: ………………………………………………………………..

 ……………………………………………… …………………………………………………

 felkészítő tanár P.H. igazgató

A tartalomjegyzéket a pályamunkákkal és a nevezési lapokkal együtt, egy küldeményben kell postázni a rendező iskola részére.

**Beküldési** (postára adási) **határideje: 2025. február 28.**